Case ID: 1112385
Sentence 5: Kassasiya şikayətinin dəlilləri Kassasiya şikayəti onunla əsaslandırılmışdır ki, apellyasiya instansiyası məhkəməsi tərəfindən qərardad qəbul edilərkən prosessual hüquq normalarının pozuntusuna yol verilmiş, X1 müstəqil qaydada mübahisələndirilməyən qərardadların tərkibində tərəfinəvəz edilməsi barədə qərardadlar nəzərdə tutulmamış, belə ki, məhkəmə ilkin cavabdehin əsl cavabdeh ilə əvəz edilməsinə dair qəbul etdiyi qərardadında yeganə əsas kimi Azərbaycan Respublikası Prezidentinin xx xxxx 2019-cu il tarixli, 1340 nömrəli sərəncamına istinad etmiş, qeyd olunan sərəncama əsasən Azərbaycan Respublikası Vergilər Nazirliyinin strukturu təsdiq edilmiş və Bakı şəhəri Lokal Gəlirlər Baş İdarəsi həmin struktura daxil edilmiş, Azərbaycan Respublikası Prezidentinin 2019-cu il 24 iyul tarixli, 1340 nömrəli Sərəncamı ilə Azərbaycan Respublikası Vergilər Nazirliyinin strukturu təsdiq edilmiş, həmin struktur Azərbaycan Respublikası Vergilər Nazirliyinin Aparatı (baş idarələr, idarələr, şöbələr və bölmələr) və Azərbaycan Respublikası Vergilər Nazirliyinin strukturuna daxil olan qurumlardan ibarət olmuşdur ki, onlara da Milli Gəlirlər Baş İdarəsi, Vergi Cinayətlərinin ibtidai Araşdırılması Baş İdarəsi, İdxal-İxrac Əməliyyatları üzrə Nəzarət Baş İdarəsi, Aksizli və X2 Nəzarət Baş İdarəsi, Bakı şəhəri Lokal Gəlirlər Baş İdarəsi, Bakı şəhəri X7 üzrə Baş idarəsi, Çağrı Mərkəzi (baş idarə səlahiyyətli) və yerli bölmələr (baş idarələr, idarələr və şöbələr) aid edilmiş, inzibati orqan hesab edilən Vergilər Nazirliyinin yeni qurumları yaradılmamış, nazirliyin mövcud olduğu departamentlər yeni struktura əsasən baş idarələr adlandırılmışdır ki, bu da yeni inzibati orqanın yaradılması kimi şərh oluna bilməz, Vergilər Nazirliyinin yeni strukturuna əsasən departamentlərin inzibati binası, yerləşdiyi yer və uçotda olan vergi ödəyicilərin dairəsi dəyişdirilməmiş, yalnız adında “departament” sözləri “baş idarə” sözləri ilə əvəz edilmişdir, bu isə departamentlərin ləğv edilərək onların maddi-texniki bazasında yeni qurum olan baş idarələrin yaradılmasına dəlalət etmir.